Author: Karol Korintuš
Last saved by: spano
Company: Ministerstvo školstva

Predkladacia správa

          Materiál sa predkladá na rokovanie vlády SR podľa § 13 ods. 2 nariadenia vlády SR č. 2/2004 Z. z., ktorým sa ustanovujú podrobnosti rozpisu finančných prostriedkov zo štátneho rozpočtu pre základné školy, stredné školy, strediská praktického vyučovania, základné umelecké školy a školské zariadenia. Podľa uvedeného ustanovenia vláda SR schvaľuje na návrh Ministerstva školstva SR hodnotu vzdelávacích poukazov.

          Vzdelávací poukaz reprezentuje osobitný ročný príspevok štátu na záujmové vzdelávanie pre jedného žiaka základnej školy alebo strednej školy podľa § 7 ods. 9 zákona NR SR č. 597/2003 Z. z. o financovaní základných škôl, stredných škôl a školských zariadení.

          Návrh sa predkladá v troch alternatívach s rozdielnymi hodnotami vzdelávacích poukazov v roku 2004. Pri každej z alternatív sa potrebný objem finančných prostriedkov vyčleňuje z kapitoly MŠ SR.

          Predkladaný materiál nebude mať finančný, ekonomický, environmentálny vplyv a ani vplyv na zamestnanosť.